**ELŐTERJESZTÉS**

**A Gazdasági és Jogi Bizottság 2022. januári ülésére**

**Javaslat az AGORA Savaria Kulturális és Médiaközpont Nonprofit Kft. által benyújtandó pályázat jóváhagyására**

Tájékoztatom a Tisztelt Bizottságot, hogy az AGORA Savaria Kulturális és Médiaközpont Nonprofit Kft. ügyvezetője a Bizottság jóváhagyását kérte az alább ismertetett pályázat benyújtásához.

Az AGORA Savaria Kulturális és Médiaközpont Nonprofit Kft. mindennapi szakmai munkájának biztosítása érdekében a Nemzeti Média- és Hírközlési Hatóság Médiatanácsa által kiírt pályázatot (REZSI2022) szeretne benyújtani. A pályázat célja a magyarországi közösségi médiaszolgáltatási jogosultsággal rendelkező médiaszolgáltatók 2022. évben jelentkező működési és üzemeltetési költségeinek támogatása.

Pályázni jogosult az a magyarországi lineáris audiovizuális médiaszolgáltató, amely a pályázati eljárásban részvevő helyi vagy körzeti médiaszolgáltatási tevékenységét a pályázat benyújtása előtt már legalább 3 hónapja ténylegesen gyakorolja.

Az igényelhető támogatás maximális összege 660.000 Ft/hónap. A támogatási intenzitás mértéke 100 %. A felhívás szerint 11 hónap működési költségeire lehet benyújtani a pályázatot, így a tervek szerint 7.260.000 Ft összegű támogatást igényel a társaság.

A megvalósítás időtartama 2022. február 1. – 2022. december 31.

A pályázati díj mértéke a kért támogatási összeg nagyságától függ, fenti esetben ez az összeg bruttó 95.250 Ft lesz.

Benyújtási határidő: 2022. február 24.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2022. január 20.**

 **/: Dr. Nemény András :/**

**Határozati javaslat**

**………/2022. (I. …...) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 51. § (3) bekezdés 25. pontja alapján hozzájárul, hogy az AGORA Savaria Kulturális és Médiaközpont Nonprofit Kft. a REZSI2022 pályázati kiírásra pályázatot nyújtson be. A pályázati díj megfizetésére Kft. a társaság szokásos működési költségei nyújtanak fedezetet.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Horváth Zoltán, a Kft. ügyvezetője)

**Határidő:** azonnal